
Slika na kojoj se prikazuje tekst, isječak crteža

Opis je automatski generiran

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**GRAD OTOK**

**GRADSKO VIJEĆE**

KLASA:

URBROJ:

Otok, \_\_\_\_\_\_\_\_\_\_\_\_ 2025. godine

Temeljem članka 6. Zakona o poticanju razvoja malog gospodarstva ("Narodne novine" broj 29/02, 63/07, 53/12, 56/13 i 121/16), članka 4. st. 1. točke 3. Zakona o državnim potporama (Narodne novine br. 47/14 i 69/17) te članka 21. statuta Grada Otoka ( Službeni vjesnik Vukovarsko-srijemske županije broj 14/09, 4/13, 6/18 i Službeni vjesnik Grada Otoka 02/20., 2/21., i 3/21.) Gradsko vijeće grada Otoka na \_\_\_sjednici održanoj \_\_\_\_\_ 2025. godine , donosi

**Program poticanja razvoja poduzetništva i obrtništva na području grada Otoka za 2025. godinu**

1. UVOD

Jačanje poduzetništva jedan je od glavnih prioriteta gospodarske politike te je radi općega dugoročnoga gospodarskoga i društvenoga napretka bitno stalno poticati njegov rast i razvoj.

Stoga je radi daljnjega jačanja položaja i uloge poduzetništva izrađen Program poticanja razvoja poduzetništva i obrtništva na području Grada Otoka za 2025. godinu te okvir za obuhvatnije mehanizme poticaja, odnosno stvaranje uvjeta za poduzetničku klimu koja je poticajna za ukupni gospodarski i društveni razvoj.

Program se oslanja na postojeće relevantne strateške dokumente koji usmjeravaju budući razvoj poduzetništva a posebice na Provedbeni program Grada Otoka za razdoblje od 2021.-2025. godine .

Prioriteti i mjere u programu utvrđeni su na osnovi raspoloživih statističkih informacija i dokumenata, provedenih analiza, dosadašnjih aktivnosti poticanja poduzetništva i identificiranih potreba obrtnika i poduzetnika, kao i praćenja razvojnih smjernica na gradskoj i državnoj razini.

1. OPĆE ODREDBE

Članak 1.

Ovim općim programom poticanja razvoja poduzetništva i obrtništva na području grada Otoka (u daljnjem tekstu: Program) uređuju se svrha i ciljevi Programa, korisnici i nositelji za provedbu mjera, područja iz Programa, sredstva za realizaciju mjera te provedba mjera koje predstavljaju potporu male vrijednosti.

Mjere za koje su odobrena sredstva po ovom Programa predstavljaju potporu male vrijednosti i provodit će se sukladno pravilima Uredbe Komisije (EU) br. 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije L 2023/2831 15.12.2023.)

Članak 2.

Svrha ovoga Programa je stvaranje uvjeta za poduzetničku klimu koja je poticajna za ukupni gospodarski i društveni razvoj na području grada Otoka.

Članak 3.

Ciljevi ovoga Programa su jačanje konkurentnog nastupa poduzetnika i obrtnika na tržištu, povećanje investicijskih ulaganja poduzetnika uz rast zaposlenosti, poboljšanje uvjeta za financiranje poduzetnika te podizanje razine poduzetničkih znanja i vještina.

Ciljevi se ostvaruju primjenom mjera usmjerenih jačanju konkurentnosti poduzetnika i obrtnika, korištenju potporne infrastrukture za realizaciju poduzetničkih poduhvata, razvoju financijskih mjera potpore poduzetništvu i obrtništvu te ostvarivanju stručnog obrazovanja i boljeg informiranja.

1. KORISNICI PROGRAMA

Članak 4.

Korisnici ovoga programa mogu biti mikro i mali subjekti malog gospodarstva utvrđeni zakonom kojim se uređuje poticanje malog gospodarstva, a koji su u cijelosti u privatnom vlasništvu sa sjedištem odnosno prebivalištem na području grada Otoka.

Klasifikacija malih i srednjih poduzeća za definiranje korisnika ovog Programa preuzeta je iz hrvatskog i europskog zakonodavstva

**Mikro subjekti malog gospodarstva** su fizičke i pravne osobe koje:  
1) prosječno godišnje imaju zaposleno manje od 10 radnika,  
2) ostvaruju ukupni godišnji promet do 2.000.000,00 eura ili imaju ukupnu aktivu ako su obveznici poreza na dobit, odnosno imaju dugotrajnu imovinu ako su obveznici poreza na dohodak u vrijednosti do 2.000.000,00 eura   
**Mali subjekti malog gospodarstva** su fizičke i pravne osobe koje:  
1) prosječno godišnje imaju zaposleno manje od 50 radnika,  
2) ostvaruju ukupni godišnji promet do 10.000.000,00 eura ili imaju ukupnu aktivu ako su obveznici poreza na dobit, odnosno imaju dugotrajnu imovinu ako su obveznici poreza na dohodak u vrijednosti do 10.000.000,00 eura

Osim glavnih kriterija za definiranje MSP-a (broj zaposlenih, godišnji promet te aktiva/dugoročna imovina), u obzir uzimaju i povezanosti između dvaju ili više poduzeća. Ovdje postoje 3 kategorije poduzeća: **neovisna**, **partnerska** i **povezana**.

Dva ili više poduzeća se smatraju povezanim ako:

- Jedno poduzeće je u vlasništvu većine udjela ili većinskih glasačkih prava unutar drugog poduzeća  
– Jedno poduzeće ima pravo postavljanja ili smjenjivanja većine administrativnog, upravljačkog ili nadzornog tijela drugog poduzeća   
– Ugovor potpisan među poduzećima ili zakonska odredba u memorandumu ili statutu jednog poduzeća dopušta drugom poduzeću da ostvari dominantan utjecaj u poduzeću   
– Jedno poduzeće ima mogućnost, na temelju ugovora, potpune kontrole i upravljanja glasačkim pravima dionika ili članova.

U tom slučaju, pri definiranju spada li pojedino poduzeće u jednu od kategorija MSP-a, konačnom broju zaposlenih i godišnjem prometu / aktivi/dugoročnoj imovini pridodaju se isti pokazatelji tvrtke ili tvrtki s kojima je poduzeće u povezanom odnosu i to u iznosu od 100% tvrtke za koje je poduzeće povezano. Također, u slučaju da vezane tvrtke ne sastavljaju konsolidirane račune te da je tvrtka za koju je poduzeće vezano također povezano za drugu tvrtku ili tvrtke, konačnom broju zaposlenih i godišnjem prometu / aktivi/dugoročnoj imovini pridodaju se isti pokazatelji svih tvrtki koje su u povezanom odnosu.

Potpore podrazumijevaju dodjelu bespovratnih novčanih sredstava iz Proračuna Grada Otoka mikro subjektima malog gospodarstva sukladno Zakonu o poticanju razvoja malog gospodarstva ("Narodne novine" broj 29/02, 63/07, 53/12, 56/13 i 121/16) i Zakonom o zadrugama (Narodne novine 34/11, 125/13, 76/14, 114/18, 98/19).

Korisnici mjera ne mogu koristiti mjere radi obavljanja primarne poljoprivredne proizvodnje, cestovnog prometa, akvakulture i ribarstva.

Potpore temeljem ovog programa ne mogu se dodijeliti za ulaganja u sektorima:  
- Poslovanja nekretninama (NKD 2007 OZNAKA 68)  
- Djelatnosti kockanja i klađenja (NKD 2007 oznaka 92),  
- Financijske djelatnosti i djelatnosti osiguranja (NKD 2007 oznake: 64, 65 i 66)  
- Primarna poljoprivredna proizvodnja (NKD 2007 OZNAKA 01.11)  
- Cestovni promet (NKD 2007 OZNAKA 49.40)  
- Akvakultura i ribarstvo (NKD 2007 OZNAKA 03.20)

1. NOSITELJI PROGRAMA

Članak 5.

Nositelji provedbe ovoga programa su Grad Otok (u daljnjem tekstu: Grad) u suradnji sa Otočkom razvojnom agencijom ORA-om.

1. PODRUČJA PROGRAMA

Članak 6.

1.Jačanje konkurentnosti poduzetnika i obrtnika

2.Obrazovanje i informiranje u poduzetništvu

Članak 7.

**1.JAČANJE KONKURENTNOSTI PODUZETNIKA I OBRTNIKA**

Iz područja programa "Jačanje konkurentnosti poduzetnika" utvrđuju se sljedeće mjere:

**1.1. Mjera: Potpore za razvoj poduzetništva i obrtništva mladih i potpore za pokretanje gospodarskih aktivnosti poduzetnika početnika**

Ciljevi: Povećanje broja gospodarskih subjekata i gospodarskih aktivnosti uključivanje mladih u poduzetničke aktivnosti te stvaranje preduvjeta za veći broj održivih poslovnih pothvata

Nositelj: Grad Otok

Korisnici:mikro, mala društva, zadruge, ustanove, obrti, djelatnosti slobodnih zanimanja u većinskom vlasništvu mladih do 40 godina (minimalno 51% vlasništva), odnosno i/ili u vlasništvu početnika koji prvi put osniva tvrtku ili posluje do dvije godine.

Poduzetnikom početnikom smatra se gospodarski subjekt koji je upisan u odgovarajući registar u razdoblju ne dužem od 2 godine do dana podnošenja prijave na javni poziv.

**Provedba:**

Potpora pri pokretanju gospodarske aktivnosti za nabavu strojeva, opreme i alata te uređenje poslovnog prostora, u visini do 70% troškova (bez PDV-a), do najviše 3.000,00eura .

Izuzeće:

Ovom potporom nisu obuhvaćeni troškovi za kupnju osobnih vozila, najma poslovnog prostora, troškovi osnivanja odnosno registracije i osnivački kapital za trgovačka društva. Navedeni troškovi u izuzeću neće se priznati.

Planirani godišnji iznos sredstva za ovu mjeru jeste 10.000,00 eura.

**1.2. Mjera: Potpore za nabavu i ugradnju strojeva i opreme**

Ciljevi: Poticanje proizvodnje i konkurentnosti proizvoda i usluga

Nositelj: Grad Otok

Korisnici: Mikro, mala trgovačka društva, zadruge, ustanove, obrti, djelatnosti slobodnih zanimanja koji su u cijelosti u privatnom vlasništvu, sa sjedištem odnosno prebivalištem na području grada Otoka ili izdvojena poslovna jedinica.

Provedba:

* Potpora za nabavu i ugradnju strojeva i opreme u visini do 50% troškova (bez PDV-a), a najviše do 3000,00 eura.
* Potpora za nabavu i ugradnju strojeva i opreme u visini do 70% troškova (bez PDV-a) a najviše do 3000,00 eura:
* za žene poduzetnice (u većinskom vlasništvu žena poduzetnica (minimalno 51% vlasništva)
* braniteljske populacije

Planirani godišnji iznos sredstva za ovu mjeru jeste 12.000,00 eura.

**1.3.Mjera za razvoj proizvodnje i digitalizaciju poslovanja**

**Ciljevi: Stvaranje povoljnijih uvjeta za razvoj poslovanja i plasman na tržištu.**

Nositelj: Grad Otok

Korisnici: mikro, mala trgovačka društva, zadruge, ustanove, obrti, djelatnosti slobodnih zanimanja koji su u cijelosti u privatnom vlasništvu, sa sjedištem odnosno prebivalištem na području grada Otoka

Provedba:

Potpora za troškove :

a)izrade web stranice i tiska promo materijala,

b) uvođenje IT sustava i aplikacija u poslovanju,

c) nabava staklene i/ili papirnate ambalaže,

d) trošak izrade loga oznake proizvođača, informacija o proizvodu te njegova aplikacija na ambalažu.

Intenzitet potpore je od 50% troškova (bez PDV-a), a najviše do 2000,00 eura.

Sredstva će se isplaćivati temeljem ispostavljenih faktura i dokaza o plaćanju na račun podnositelja zahtjeva.

Planirani godišnji iznos sredstva za ovu mjeru jeste 7.000,00 eura

Članak 8.

**2. OBRAZOVANJE I INFORMIRANJE U PODUZETNIŠTVU**

Iz područja programa "Obrazovanje i informiranje" utvrđuju se sljedeće mjere:

**2.1. Mjera: Potpore za stručno obrazovanje i osposobljavanje zaposlenika**

Ciljevi: Unaprjeđivanje poduzetničkih znanja i vještina radi stvaranja preduvjeta za održavanje i razvoj poslovanja poduzetnika

Nositelj: Grad Otok,

Korisnici: mikro, mala trgovačka društva, obrti, djelatnosti slobodnih zanimanja koji su u cijelosti u privatnom vlasništvu, sa sjedištem odnosno prebivalištem na području Grada Otoka

Provedba: Potpora za stručno obrazovanje i osposobljavanje za rad zaposlenika u visini do 50% troškova (bez PDV-a), a najviše 500,00 eura

Izuzeće: Troškovi za studiranje i seminare neće se priznati

Sredstva će se isplaćivati temeljem ispostavljenih faktura i dokaza o plaćanju na račun podnositelja zahtjeva. Sva prava i obveze će se regulirati ugovorom između Grada i korisnika potpore.

Planirani godišnji iznos sredstva za ovu mjeru jeste 2.000,00 eura.

1. SREDSTVA ZA PROVEDBU PROGRAMA

Članak 9.

Sredstva za provedbu mjera iz ovog Programa planirana su u proračunu Grada Otoka za 2025. godinu , Razdjel: Upravni odjel za financije i gospodarstvo, Glava 05, Program R.105.05.02. Razvoj gospodarstva i poljoprivrede.

Gradonačelnik se ovlašćuje za preraspodjelu neiskorištenih sredstava u Mjere za koje se pokaže interes.

Članak 10.

Korisnik ima pravo podnijeti zahtjev po jednoj mjeri iz cjelokupnog Programa.

1. PROVEDBA MJERA IZ PROGRAMA

Članak 11.

Potpore dodjeljuje se na temelju provedenog Javnog poziva. Odluku o raspisivanje Javnog poziva donosi Gradonačelnik Grada Otoka.

Članak 12.

Uvjeti za dodjelu potpore po svim Mjerama su:

- da podnositelj zahtjeva ima prebivalište/sjedište na području Grada Otoka

- da podnositelj zahtjeva nema dugovanja prema Gradu Otoku

- da podnositelj zahtjeva nema poreznih dugovanja prema RH

- da podnositelj ne koristi druge izvore sufinanciranja za predmetnu potporu

- da je podnositelj zahtjeva upisan u odgovarajući registar za obavljanje djelatnosti.

Članak 13.

Gradske potpore dodjeljuju se na temelju provedenog javnog postupka i kriterija propisanih javnim pozivom, a sukladno ovom Programom. Zahtjevi za potpore podnose se na propisanim obrascima. Javni poziv bit će otvoren 30 dana od dana objave na mrežnim stranicama Grada.

Nepotpuni zahtjevi neće se razmatrati.

Potrebna dokumentacija za ostvarenje prava na potporu bit će definirana Javnim pozivom. Grad Otok može zatražiti od podnositelja zahtjeva dodatnu dokumentaciju, kako bi se dokazalo ispunjavanje uvjeta za dodjelu potpora utvrđenih ovim Programom.

Članak 14.

Za provođenje natječajnog postupka imenovat će se Povjerenstvo. Povjerenstvo imenuje Gradonačelnik Grada Otoka. Nakon provjere dostavljene dokumentacije Povjerenstvo sastavlja prijedlog Liste potpora (u daljnjem tekstu: Lista) te daje Gradonačelniku Grada prijedlog Odluke o odobrenju potpora na utvrđivanje.

Članak 15.

Po utvrđivanju Liste (putem oglasne ploče i web stranice) Grad Otok obavještava korisnike potpora o iznosu odobrene potpore i načinu ostvarenja odobrenih sredstava. Podnositelji prijava mogu, u roku od osam (8) dana od dana primitka Odluke o dodijeljenoj potpori, pismenim putem podnijeti prigovor ili odustati od dodijeljene potpore. O prigovoru odlučuje Povjerenstvo za provedbu Programa.

Nakon isteka roka od osam (8) dana, Grad Otok će potpisati ugovor s prijaviteljima koji su ostvarili potporu.

Članak 16.

**Potpore se dodjeljuju za pokriće dijela troškova izvršenog ulaganja, s tim da porez na dodanu vrijednost (u daljnjem tekstu: PDV) nije prihvatljiv trošak.** Porez na dodanu vrijednost (PDV) nije prihvatljiv trošak za dodjelu potpore, osim kada se ne može tražiti njegov povrat u skladu s nacionalnim zakonodavstvom o PDV-u. **Prihvatljive aktivnosti navedene po pojedinim mjera te troškovi nastali nakon 01. siječnja 2025. godine.**

**Članak 17.**

Korisnici mjera ne smiju imati evidentiran dug prema Gradu Otoku, niti biti u stečajnom, predstečajnom ili likvidacijskom postupku.

Članak 18.

Sukladno članku 3. Uredbe 2023/2831 ukupan iznos potpora male vrijednosti koji je dodijeljen jednom poduzetniku ne smije prijeći iznos od 300.000,00 EUR-a tijekom razdoblja od tri godine.

Podnositelj zahtjeva dužan je svome zahtjevu priložiti izjavu o iznosima dodijeljenih potpora male vrijednosti u sektoru poljoprivrede iz drugih izvora tijekom prethodne dvije godine i u tekućoj godini.

Davatelj potpore male vrijednosti (Grad Otok) dužan je korisniku potpore izdati potvrdu da mu je dodijeljena potpora male vrijednosti sukladno Uredbi Komisije (EU) br. 2023/2831.

Članak 19.

Korisnik gradske potpore odnosno podnositelj zahtjeva, po predaji zahtjeva, podložan je nadzoru Grada Otoka u cilju provjere istinitosti podataka i usklađenosti zahtjeva i stanja na terenu. Ukoliko je korisnik gradske potpore odnosno podnositelj zahtjeva priložio neistinitu dokumentaciju ili prijavljeno stanje u zahtjevu i dokumentaciji ne odgovara njegovom stvarnom stanju na terenu, korisniku se neće odobriti potpora. Za opremu kupljenu odobrenim sredstvima potpore vrijedi zabran otuđenja i promjene vlasništva tri godine od sklapanja ugovora.

Članak 20.

S korisnicima čije prijave budu odabrane sklopit će se Ugovor o međusobnim pravima i obvezama te iznosu odobrenih sredstava. Ugovorom će se definirati rok izvršenja , te rok i način dostave izvješća o namjenskom utrošku sredstava. Za iznos odobrenih sredstava Korisnik je dužan dostaviti sredstvo osiguranja (bankovna garancija, bjanko zadužnica i sl..)

Ukoliko dođe do raskida ugovora između Grada Otoka i Korisnika te se zatraži povrat odobrenih sredstava te ukoliko isti ne izvrši povrat sredstava u zadanom roku, pokrenut će se postupak naplate sredstva osiguranja, a ukoliko naplata ne bude moguća pokrenuti će se postupak prisilne naplate.

1. KRITERIJI I MJERILA ZA VREDNOVANJE I OCJENU PODNESENIH

PRIJAVA ZA OSTVARENJE POTPORE

Članak 21.

|  |  |  |
| --- | --- | --- |
| Podnesene prijave koje udovoljavaju administrativnoj provjeri (sve pravovremene i ispravno popunjene s priloženom svom osnovnom i dodatnom dokumentacijom) vrednovat će se i ocjenjivati uz primjenu sljedećih osnovnih kriterija i mjerila:  **R. BR.** | **KRITERIJI** | **MJERILA (BODOVI)** |
| 1. | POSEBNE KATEGORIJE | **NAJVIŠE 15** |
| 1.1. | Mladi do 40 godina | 15 |
| 1.2. | Žene | 10 |
| 1.3. | Branitelji | 5 |
| 2. | BROJ ZAPOSLENIKA | **NAJVIŠE 15** |
| 2.1. | 3 osobe i više | 15 |
| 2.2. | 2 osobe | 10 |
| 2.3. | 1 osoba | 5 |
| 3. | VRSTA DJELATNOSTI | **NAJVIŠE 15** |
| 3.1. | Proizvodna djelatnost | 15 |
| 3.2. | Uslužna djelatnost | 10 |
| 3.3. | Ostale djelatnosti | 5 |
| 4. | INOVATIVNOST PROJEKTA | **NAJVIŠE 5** |
| 4.1. | Novi / inovativni proizvod | 5 |
| 5. | PODUZETNIK POČETNIK | NAJVIŠE 5 |
| 5.1 | Poduzeće ili obrt do 2 godine poslovanja | 5 |

Unutar pojedine kategorije moguće je ostvariti bodove samo po jednom kriteriju.

Ukoliko dva ili više Prijavitelja ostvaruju jednaki broj bodova prednost će imati ranije zaprimljena prijava.

1. ZVRŠNE ODREDBE

Članak 22.

Ovaj Program stupa na snagu idući dan od dana objave u Službenom vjesniku Grada Otoka

PREDSJEDNIK GRADSKOG VIJEĆA

Stjepan Topalović